09/06/2017 | Administración LocalMunicipal
Noia
Secretaría
Convocatoria e bases que rexerán o procedemento de selección para a contratación temporal, en réxime de dereito laboral, de catro condutores de vehículos motobombas para a defensa e extinción de incendios forestais

ANUNCIO CONVOCATORIA E BASES QUE REXERÁN O PROCEDEMENTO DE SELECCIÓN PARA A CONTRATACIÓN TEMPORAL, EN RÉXIME DE DEREITO LABORAL, DE CATRO CONDUTORES DE VEHÍCULOS MOTOBOMBAS PARA A DEFENSA E EXTINCIÓN DE INCENDIOS FORESTAIS Por resolución da Alcaldía número 1075/2017, do 7 de xuño, aprobouse as bases e a convocatoria que rexerán o procedemento de selección para a a contratación temporal, en réxime de dereito laboral, de catro condutores de vehículos motobombas para a defensa e extinción de incendios forestais. O texto íntegro das bases aprobadas insírese a continuación: BASES QUE REXERÁN O PROCEDEMENTO DE SELECCIÓN PARA A CONTRATACIÓN TEMPORAL, EN RÉXIME DE DEREITO LABORAL, DE CATRO CONDUTORES DE VEHÍCULOS MOTOBOMBAS PARA A DEFENSA E EXTINCIÓN DE INCENDIOS FORESTAIS 1.–OBXECTO DA CONVOCATORIA.1.1. É obxecto da presente convocatoria a selección, mediante o sistema de concurso-oposición, e posterior contratación temporal, en réxime de dereito laboral, de catro (4) condutores de vehículos motobomba de defensa e extinción de incendios forestais, baixo a modalidade contractual de obra ou servizo determinado conforme ao previsto no artigo 15 do Estatuto dos Traballadores e no 3 do Real decreto 2720/1998, de 18 de decembro (realización de obra ou servizo determinado), así como a formación dunha bolsa de traballo.1.2. A través desta convocatoria preténdese seleccionar ao persoal que se contratará para a cobertura dos postos obxecto desta convocatoria e que integrará a bolsa de traballo, así como regular a cobertura dos postos ofertados cando concorran as causas que fan necesaria a contratación dalgún ou dalgúns integrantes da mesma.1.3. Cando se trate de persoal contratado ao abeiro de proxectos, programas ou subvencións outorgadas por outras administracións ou organismos públicos, estarase ao disposto nas normas específicas de que se trate. Nestes casos só será posible realizar a contratación a través da bolsa de emprego cando se respecten as disposicións aplicables, e non se contemplen sistemas de selección específicos ou se estableza a necesidade de que a cobertura dos postos se realice a través dos servizos públicos de emprego. Por ende, neste caso tamén será de aplicación as disposicións normativas recollidas no convenio de colaboración subscrito o 23 de xuño de 2016 entre a Consellería do Medio Rural e o Concello de Noia para a prevención e defensa contra os incendios forestais durante os anos corrente asinouse o 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020. Entre as accións de prevención e defensa contra os incendios forestais a executar pola entidade local, no marco de dito convenio, compréndense as participación na defensa contra incendios forestais mediante a actuación de dous vehículos motobombas durante un período de tres meses. Coa realización desta acción o Concello comprométese a manter operativos os VMB/s durante cada un dos meses de vixencia do convenio, estando operativos ditos vehículos polo menos 16 horas ao día, tendo plena dispoñibilidade, incluíndo nela os traballos en domingos, festivos e festas locais, así como as quendas de noite necesarias durante toda a vixencia do convenio, realizando labores de prevención e defensa contra os incendios forestais, sempre que non sexan requiridos para a extinción destes. Así mesmo, asume tamén o compromiso de integrarse no dispositivo de emerxencias do Distrito Forestal onde se sitúe a entidade local, priorizando a actuación dos VMB/s na extinción de incendios forestais respecto de outros traballos, segundo o disposto no artigo 47 da Lei 43/2003, de montes e no artigo 48.6 da Lei 3/2007, de prevención e defensa contra os incendios forestais. Así mesmo, cando concorran razóns extraordinarias de emerxencia, o órgano autonómico poderá decidir a mobilización destes medios fóra do seu termo municipal, conforme ao previsto no PLADIGA no que expresamente se prevé como se producirá a coordinación en tales supostos.1.4. O procedemento regulado nestas bases rexerase, no que resulte aplicable, pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7 Lei 7/1985, de 2 de abril, reguladora das bases de réxime local (LBRL), o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, de 26 de decembro, de incompatibilidades do persoal ao servizo das Administracións Públicas, o Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, o Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; a normativa autonómica de aplicación constituída pola Lei 2/2015, de 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, de 22 de xullo, de Administración Local de Galicia, e, supletoriamente, polo Real 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e de aplicación.2.–MODALIDADE DO CONTRATO E DURACIÓN DA CONTRATACIÓN.2.1. O contrato de traballo será de duración determinada, a xornada completa de 40 horas semanais, baixo a modalidade contractual de obra ou servizo determinado regulado no artigo 15 do Estatuto dos Traballadores, cos horarios e quendas que se estableza de xeito colaborativo e coordinado entre o Concello de Noia e o Distrito Forestal IV, incluíndose os traballos en domingo, festivo e festas locais, así como as quendas de noite que resulten necesarias durante toda a duración do convenio enunciado na base 1.3., tendo os descansos necesarios que establece o Estatuto dos Traballadores, realizando labores de prevención e defensa contra os incendios forestais, sempre que non sexan requiridos para a extinción destes.2.2. A duración do contrato de traballo para ocupar temporalmente o posto de condutor de vehículo motobomba para a defensa e extinción dos incendios forestais será de tres (3) meses, sendo a data de inicio entre os días 1 e 31 de xullo e a de remate entre os días 30 de setembro e 31 de outubro.2.3. Terminada a causa que motivou a formalización do contrato ou, no seu caso, o período máximo establecido legalmente de duración do mesmo, a persoa contratada para ocupar transitoriamente este posto será cesada.3.–CARACTERÍSTICAS DO POSTO DE TRABALLO. – Número: catro (4). – Clase: persoal laboral temporal. – Grupo: IV – Escala: Administración especial. – Subescala: Servizos especiais. – Nivel de titulación mínimo esixido: Título de Ensinanza Secundaria Obrigatoria (ESO), Graduado escolar, Certificado de escolaridade ou equivalente. – Denominación do posto: condutor de vehículo motobomba para a defensa e extinción dos incendios forestais. – Funcións:  Labores de prevención e defensa de incendios forestais, sempre que non sexa requiridas para a extinción destes. Este servizo integrarase no dispositivo de emerxencias do Distrito Forestal onde se sitúe a entidade local, priorizando a actuación dos vehículos motobomba na extinción de incendios forestais respecto de outros traballos, segundo o disposto no artigo 47 da Lei 43/2003, de montes e no artigo 48.6 da Lei 3/2007, de prevención e defensa contra os incendios forestais. Así mesmo, cando concorran razóns extraordinarias de emerxencia, o órgano autonómico poderá decidir a mobilización destes medios fóra do seu termo municipal, conforme ao previsto no PLADIGA no que expresamente se prevé como se producirá a coordinación en tales supostos  Labores de defensa e extinción de incendios forestais mediante a actuación de vehículos motobomba de propiedade municipal.  Con carácter xeral, comprenderá as funcións de manexo dos vehículos motobomba, mantemento da operatividade dos mesmos, manexo dos medios de comunicación postos á súa disposición, que inclúe o tendido de mangueiras, mantemento e preparación do vehículo motobomba en condicións adecuadas para garantir a súa operatividade, colaboración en actuación vinculadas á defensa contra incendios e aquelas outras que se vaian desenvolver tanto no ámbito da prevención como da extinción segundo as necesidade que en cada momento resulten prioritarias. – Categoría: condutor de vehículo motobomba para a defensa e extinción de incendios forestais (grupo de cotización n.° 8). – Retribucións: a correspondente ao tipo de contrato.4.–REQUISITOS DOS ASPIRANTES. Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: a) Ter cumpridos os dezaoito (18) anos de idade e non ter acadado a idade de xubilación forzosa. b) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. c) Estar en posesión da titulación de Certificado de escolaridade, Graduado Escolar, Educación Secundaria Obrigatoria (ESO) ou equivalente. No caso de titulacións obtidas no estranxeiro deberase posuír o documento que acredite fidedignamente a súa homologación. d) Estar en posesión do permiso de conducir da clase C, ou aqueles outros equivalentes conforme á lexislación española. e) Posuír a capacidade funcional para o desempeño das tarefas atribuídas ao posto de traballo. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. h) Estar en posesión do certificado de lingua galega 2 (CELGA 2) ou do curso de aptitude equivalente ou ben a validación correspondente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12.5.–CONVOCATORIA E PRESENTACIÓN DE INSTANCIAS E DOCUMENTACIÓN.5.1. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao alcalde ou concelleira/o delegada/o de persoal do Concello de Noia e presentaranse, debidamente cubertas, no prazo máximo de cinco (5) días naturais, contados a partir do día seguinte ao de publicación do anuncio da convocatoria no no Boletín Oficial da Provincia da Coruña, nalgunha das seguintes formas: – No Rexistro Xeral de Entrada de Documentos do Concello de Noia, situado na planta baixa do número 2 da rúa Rosalía de Castro, 15200, Noia (A Coruña). – Nas oficinas de correos, na forma que se estableza regulamentariamente. – Nas representacións diplomáticas ou oficinas consulares de España no estranxeiro. – Por calquera outro medio que establezan as disposicións vixentes sempre que quede validamente acreditada a autenticidade da documentación que se presente.5.2. A convocatoria e as bases publicaranse no taboleiro de edictos da Casa do Concello, no taboleiro de anuncios da sede electrónica municipal (noia. sedelectronica. gal) e no Boletín Oficial da Provincia da Coruña. De conformidade co sinalado no apartado anterior, o prazo para a presentación de instancias será de cinco (5) días naturais desde a publicación da convocatoria e das bases no Boletín Oficial da Coruña.5.3. As instancias deberán axustarse ao modelo oficial que figura como Anexo I das presentes bases e estará a disposición dos interesados no Rexistro Xeral do Concello de Noia e incluirá a manifestación de que se reúnen todos e cada un dos requisitos enumerados nas presentes bases.5.4. Xunto coas instancias solicitando participar no proceso, deberá presentarse a seguinte documentación, orixinal ou copia compulsada, na orde que se indica: a) Documento nacional de identidade, NIE, pasaporte ou documento equivalente válido en dereito. b) Relación numerada dos méritos que o aspirante alegue para a fase de concurso, e os documentos xustificativos dos mesmos segundo se establece na base 10.2. c) Certificación de aptitude do Celga 2 ou superior, ou do curso de aptitude equivalente ou ben a validación correspondente (No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12). 5.5. No suposto de que a instancia non sexa presentada no Rexistro Xeral do Concello de Noia, os aspirantes deberán remitir un Fax (981821741) coa copia da solicitude debidamente rexistrada dentro do prazo de presentación.6.–ADMISIÓN DE ASPIRANTES.6.1. Finalizado o prazo de presentación das solicitudes, o alcalde ou a/o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no taboleiro de anuncios do Concello de Noia e no taboleiro de anuncios da sede electrónica da páxina web municipal.6.3. Os aspirantes omitidos ou excluídos disporán dun prazo de dous (2) días naturais, contados a partir do día seguinte ao da publicación da devandita resolución no taboleiro de anuncios da sede electrónica da páxina web municipal, para emendar os erros ou os defectos que motivaron a súa omisión ou exclusión.6.4. Transcorrido o prazo de emenda, o órgano convocante ditará nova resolución aprobando a lista definitiva de admitidos e excluídos no proceso selectivo e fixando o lugar, data e hora de realización da primeira proba da fase de oposición, a orde de actuación dos aspirantes, de ser o caso, e a composición do Tribunal de selección. O exame da fase de oposición realizarase con posterioridade á valoración e publicación da puntuación obtida na fase de concurso. Esta publicación efectuarase no taboleiro de anuncios do Concello e no taboleiro de anuncios da sede electrónica municipal, e con ela anunciarase o lugar, data e hora da proba de exame da fase de oposición. O realización da proba de coñecemento da lingua galega poderá convocarse no mesmo anuncio aludido no parágrafo anterior no mesmo lugar e día, e a distinta hora, establecidos para a realización do exame da fase de oposición.6.5. De non existir aspirantes excluídos, o alcalde ou a/o concelleira/o delegada/o de persoal, poderá elevar a definitiva a lista provisoria na mesma resolución de aprobación, incluído tamén os datos sinalados, segundo o caso, nos apartados anteriores.6.6. A resolución pola que se aproba a lista definitiva publicarase no taboleiro de anuncios do Concello de Noia e no taboleiro de anuncios da sede electrónica municipal.6.7. A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas, no taboleiro de anuncios do Concello de Noia e no taboleiro de anuncios da sede electrónica da páxina web municipal.7.–NOMEAMENTO E COMPOSICIÓN DO TRIBUNAL CUALIFICADOR.7.1. O tribunal encargado da cualificación das probas e da supervisión do proceso será nomeado polo alcalde ou a/o concelleira/o delegada/o, conforme ao estipulado nos artigos 60 do EBEP, 59 da Lei 9/2015, de 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto polos seguintes membros e os seus correspondentes suplentes: – Presidente: un empregado público que deberá estar en posesión dunha titulación de nivel igual ou superior á requirida para participar no proceso selectivo (titular e suplente). – Secretario: un empregado público do Concello de Noia, que actuará con voz e voto (titular e suplente). – Vogais: tres empregados públicos que deberán estar en posesión dunha titulación de nivel igual ou superior á requirida para participar no proceso selectivo (titulares e suplentes). 7.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao alcalde ou a/o concelleira/o delegada/o a proposta do Tribunal.7.4. O Tribunal cualificador tamén poderá propoñer a designación de persoal administrativo colaborador, que será resolta por decreto da/o alcalde ou de concelleira/a delegada/o con competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o aconselle a fin de garantir un áxil e adecuado desenvolvemento do proceso selectivo.7.5. Os acordos adoptados polo tribunal cualificador poderán ser obxecto de recurso de alzada ante a/o conselleira/o competente na materia termos previstos nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas, sen prexuízo da interposición de calquera outro recurso que se estime oportuno.8.–NORMAS DE FUNCIONAMENTO DO TRIBUNAL CUALIFICADOR.8.1. O Tribunal non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, de 1 de outubro, de Réxime Xurídico do Sector Público, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. A ou o presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran as circunstancias previstas na presente base conforme ao precepto citado no parágrafo anterior.8.4. Por resolución do alcalde ou a/o concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente. Esta resolución farase pública no taboleiro de anuncios da Casa do Concello e no taboleiro de anuncios da sede electrónica municipal.8.5. Os membros do Tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. Non obstante, no caso de que os membros do tribunal sexan traballadores municipais, unicamente percibirán as dietas, en tanto as reunións se realicen fora da xornada laboral.9.–SISTEMA DE SELECCIÓN. A selección do persoal realizarase de conformidade co sinalado nas presentes bases mediante o sistema de concurso-oposición, de acordo co previsto no artigo 56 da Lei 2/2015, de 29 de abril, do emprego público de Galicia.10.–CRITERIOS DE SELECCIÓN. A selección, polo sistema de concurso-oposición, valorarase segundo a puntuación acadada nas seguintes probas e conforme ao seguinte baremo.10.1. FASE DE CONCURSO. Puntuación máxima: dous (2) puntos.10.1.1. A fase de concurso, que non terá carácter eliminatorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.10.1.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público, mediante a súa exposición no taboleiro de anuncios da Casa do Concello e no taboleiro de anuncios da sede electrónica municipal, con anterioridade á realización do exercicio da fase de oposición e ata a resolución final do proceso selectivo.10.1.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.10.1.4. O Tribunal en ningún caso poderá valorar o non achegado e probado polos aspirantes na documentación aportada coa instancia, sen que sexa a concesión de prazo ningún para emendas ou correccións con posterioridade ao día do remate do prazo de presentación daquela.10.1.5. Os méritos que se acrediten serán valorados segundo segue, ata un total de dous (2) puntos, que corresponderán á suma dos máximos de cada epígrafe.10.1.6. Valorarase a experiencia na administración pública ou en empresa privada como persoal integrado no servizo de extinción e prevención contra os incendios forestais. A) Experiencia profesional, ata un máximo de dous (2) puntos: a) Por servizos prestados como funcionario de carreira ou interino ou como persoal laboral fixo, indefinido ou temporal nas distintas Administracións públicas na mesma categoría profesional: 0,10 puntos/mes. b) Por servizos prestados en empresa ou entidade privada na mesma categoría profesional: 0,10 puntos/mes. En ambos casos non se computarán servizos prestados por tempo inferior a un mes e os meses consideraranse de 30 días. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial.10.1.7. Requisitos e forma de acreditar os méritos alegados: A) Experiencia na Administración Pública. Acreditarase mediante documento orixinal ou copia compulsada da certificación expedida pola administración pública ao servizo da cal prestara servizos, na que se fará constar o nome do posto, clase de persoal, duración da prestacións dos servizos, a porcentaxe da xornada, escala, subescala, grupo e corpo. B) Experiencia no sector privado. Acreditarase mediante unha certificación oficial de vida laboral actualizada emitida pola Tesouraría da Seguridade Social máis o orixinal ou copia compulsada do contrato de traballo. En defecto de contrato, poderá presentarse certificado de empresa. De optar pola presentación do certificado de empresa, este deberá ser o regulado e, en consecuencia, reunir os requisitos establecidos na Orde TAS/3261/2006, de 19 de outubro, pola que se regula a comunicación do contido do certificado de empresa e de outros datos relativos aos períodos de actividade laboral dos traballadores e o uso de medios telemáticos en relación con aquela, e na Orde TIN/790/2010, de 24 de marzo, pola que se regula o envío polas empresas dos datos do certificado de empresa ao Servizo Público de Empleo Estatal por medios electrónicos.10.2. FASE OPOSICIÓN. Puntuación máxima: oito (8) puntos.10.2.1. Terá carácter eliminatorio e consistirá na contestación por escrito dun cuestionario de vinte (20) preguntas tipo test, propostas polo Tribunal, que versarán sobre os temas relacionados no Anexo II destas bases e para a realización do cal os aspirantes disporán dun tempo máximo de trinta (30) minutos. Cada pregunta terá 4 alternativas de resposta, das cales tan só unha será correcta. Incluiranse ademais cinco (5) preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no taboleiro de anuncios da Casa do Concello e no taboleiro de anuncios da sede electrónica da páxina web municipal 10.2.2. Cada opositor poderá obter copia do exercicio realizado ao seu remate e no prazo das vinte e catro horas seguintes ao da celebración farase público no taboleiro de anuncios da Casa do Concello e no taboleiro de anuncios da sede electrónica da páxina web municipal as respostas correctas ao test.10.2.3. Este exercicio cualificarase de 0 a 8 puntos, sendo necesario para superado obter un mínimo de catro (4) puntos. Cada resposta contestada correctamente valorarase con 0,40 puntos. As respostas en branco non penalizarán.10.2.4 Para iso terase en conta que por cada resposta incorrecta descontarase un vinte e cinco por cento (25%) dunha correcta, é dicir, cada resposta errada restará 0,10 puntos.10.2.5. Os aspirantes que non acaden a puntuación mínima quedarán excluídos do procedemento.10.3. CRITERIOS DE DESEMPATE. No suposto de empate nas puntuacións de dous ou máis aspirantes acudirase por orde aos seguintes criterios ata que se resolva:  O empate resolverase a favor do aspirante de maior experiencia acreditada na fase de concurso.  De persistir o empate este resolverase a favor do aspirante que obtivese a maior puntuación obtida na proba da oposición.  De manterse igualmente o empate resolverase pola orde alfabética do primeiro apelido, e de ser igual, polo segundo, a partir da letra “K”, seguindo o resultado do sorteo feito público por Resolución do 20 de xaneiro de 2017 do Conselleiro de Facenda, publicado no Diario Oficial de Galicia, número 20, do 30 de xaneiro de 2017. No suposto de que non exista aspirante ningún co primeiro apelido que comece pola letra “K” pasarase á letra “L” e así sucesivamente.  De seguir existindo o empate, este dirimirase por sorteo público entre os implicados, a celebrar polo Tribunal cualificador, que levantará a correspondente acta.11.–DESENVOLVEMENTO DAS PROBAS DA FASE DE OPOSICIÓN.11.1. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.11.2. Os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación dos aspirantes iniciarase por aqueles cuxo primeiro apelido empece pola letra “K”, seguindo o resultado do sorteo feito público por Resolución do 20 de xaneiro de 2017 do Conselleiro de Facenda, publicado no Diario Oficial de Galicia, número 20, do 30 de xaneiro de 2017. No suposto de que non exista aspirante ningún co primeiro apelido que comece pola letra “K” pasarase á letra “L” e así sucesivamente. 11.3. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados.11.4. Os aspirantes deberán acreditar a súa personalidade coa exhibición do documento nacional de identidade, pasaporte ou documento válido equivalente no seu caso.11.5. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.11.6. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.12.–Proba de coñecemento da lingua galega: 12.1. Para o caso de non acreditar estar en posesión do certificado de lingua galega 2 (Celga 2) ou equivalente, os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.12.2. Este exercicio realizarase na mesma data e lugar, e distinta hora, que os fixados para a celebración da fase de oposición, a continuación da realización do exame tipo test establecido na base 10.2. 12.3. Esta proba constará de dez (10) preguntas, que consistirán na contestación a un cuestionario tipo test con tres (3) respostas alternativas das que só unha será a correcta.12.4. Para a realización desta proba disporase dun tempo máximo de quince (15´) minutos.12.5. A cualificación será de Apto ou Non apto. Para obter a cualificación de apto será preciso contestar correctamente a un mínimo de cinco preguntas.12.6. A proba terá carácter eliminatorio, de forma que as persoas aspirantes que non a superen quedarán excluídos do proceso.12.7. Esta proba realizarase aos aspirantes, respecto dos cales sexa necesario, no lugar, data e día que se fixe na forma sinalada na antedita base 6.7. 13.–PUNTUACIÓN FINAL DOS ASPIRANTES.13.1. A puntuación final dos aspirantes virá determinada pola suma da puntuación outorgada na fase de concurso e na de oposición, sempre que a acadada nesta última fase non sexa inferior a catro (4) puntos.13.2. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, indicando as cualificacións correspondentes a ambas probas do procedemento así como a cualificación total, elevando ao órgano competente a proposta de contratación a favor das persoas aspirantes que obtiveran a mellor puntuación, precisándose que o número de aprobados non poderán superar o número de prazas convocadas, que se expoñerá no taboleiro de edictos do Concello e no taboleiro de anuncios da sede electrónica municipal. Asemade o tribunal elaborará, tamén por orde decrecente de puntuación, unha lista de reserva na que figurarán aqueles aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión Na mesma relación proporá a formación da bolsa de traballo coa relación de aspirantes que superaron a proba e pola orde de puntuación antes indicada.13.3. En tanto non se formalice o contrato e non se incorpore ao posto de traballo, os aspirantes que pasen a formar parte da Bolsa de Traballo non terán dereito a prestación económica algunha.14.–RECOÑECEMENTO MÉDICO E PROBA FÍSICA. Con carácter previo á formalización do contrato, os catro aspirantes propostos para ocupar os postos de condutor de vehículos motobomba para a defensa e extinción dos incendios forestais, deberán pasar un recoñecemento médico e unha proba física de esforzo para garantir as súas condicións de saúde para o traballo a realizar. Estas probas levaranse a cabo conforme á recomendación técnica sobre procedementos para a selección de persoal para a extinción de incendios forestais publicada na páxina web do Ministerio de Agricultura e Pesca, Alimentación e Medio Ambiente, onde se describen os procedementos para os bloques de saúde e condición física: http://www.mapama. gob. es/es/desarrollo-rural/temas/politica-forestal/incendios-forestales/default_documentacion. aspx Se algún dos aspirantes non supera o exame médico ou a proba de esforzo físico, constituirá causa impeditiva para a formalización do contrato de traballo, e procederase a chamar ao seguinte candidato da lista de reserva que obtivese a maior puntuación nas probas realizadas no proceso selectivo. Non obstante, formará parte igualmente da bolsa de traballo no posto que lle corresponda en orde á puntuación acadada no proceso selectivo a fin de garantirlle o dereito a unha futura contratación para a provisión de novos postos na mesma categoría profesional, que estará condicionado á superación do exame médico e da proba do esforzo indicada, ou, cando así llo requira o Concello, mediante certificación médica actualizada na que se faga constar expresamente que o aspirante posúe a capacidade funcional para o desempeño das tarefas propias do posto de traballo Tendo en conta a brevidade dos prazos para o comezo da operatividade das brigadas, o chamamento para a realización das probas realizarase telefonicamente, comunicando ao aspirante a data, hora e lugar na que se debe presentar para a realización das respectivas probas. No suposto de que non se puidese contactar telefonicamente co candidato ou este renuncie ou sobreveña algunha circunstancia pola que non poida realizar estas probas, deixarse dilixencia desta incidencia e procederase a chamar aos seguintes aspirantes.15.–LISTAXE DE PERSOAS APROBADAS, PRESENTACIÓN DE DOCUMENTACIÓN E FORMALIZACIÓN DO CONTRATO DE TRABALLO.15.1. O órgano competente acordará, mediante resolución, a contratación das persoas propostas polo Tribunal, facéndose público este tamén no taboleiro de anuncios da Casa do Concello e no taboleiro de anuncios da sede electrónica municipal. Na mesma resolución aprobarase a formación da lista de reserva e da bolsa de traballo.15.2. No prazo de tres (3) días naturais, contados a partir do día seguinte á publicación indicada no apartado anterior, a persoa aspirante que obtivera a mellor puntuación deberá presentar a seguinte documentación, orixinal ou copia compulsada: a) Certificado de escolaridade, Graduado Escolar, Educación Secundaria Obrigatoria (ESO) ou equivalente No caso de titulacións obtidas no estranxeiro deberase posuír o documento que acredite fidedignamente a súa homologación. b) Permiso de conducir da clase C, ou aqueles outros equivalentes conforme á lexislación española c) Declaración responsable, asinada polo aspirante, de non ter sido separado medianteexpediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, e de non ter sido condenado por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme. No caso de ser nacional doutro Estado, declaración responsable, asinada polo aspirante, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. d) Declaración de non encontrase incurso en ningunha causa de incapacidade e incompatibilidade de conformidade coa lexislación vixente e referido ao momento da formalización do contrato. e) Número de afiliación á Seguridade Social ou tarxeta sanitaria do servizo público de saúde.15.3. Os aspirantes propostos para a formalización do contrato deberán presentarse no negociado de nóminas e persoal da Casa do Concello para a súa sinatura no prazo que se lle indique, para o que serán notificados telefonicamente, deixándose dilixencia deste chamamento e dos feitos e circunstancias que concorran polo funcionario do Concello.15.4. Se a persoa coa puntuación máis alta no proceso, dentro do prazo indicado, agás supostos de forza maior debidamente acreditados, non presenta a documentación ou da análise da mesma extráese que carece dalgún dos requisitos sinalados na base 4, non poderá ser contratada e quedarán anuladas as súas actuacións, sen prexuízo da responsabilidade en que incorrese por falsidade na solicitude inicial. Neste suposto procederase do mesmo xeito coa seguinte persoa coa maior puntuación.16.–BOLSA DE TRABALLO.16.1. Todas as persoas que superen o proceso de selección serán incluídas nunha bolsa de traballo para as futuras contratacións que resulten necesarias co fin de cubrir prazas da mesmas categoría profesional ou renuncias voluntarias, vacantes temporalmente debidas a baixas por enfermidade, maternidade, permisos, vacacións, ausencias xustificadas ou en xeral cando as necesidades do servizo así o requira, sempre que concorran causas para formalizar o correspondente contrato laboral en calquera das modalidades mencionadas na cláusula primeira destas bases.16.2. Por decreto da Alcaldía ou concelleira/o delegado con competencias na materia, a proposta do Tribunal cualificador, aprobarase a bolsa de traballo cos aspirantes que superaron o proceso selectivo, por orde de maior a menor puntuación, indicando a que obtivo cada un deles. Dita aprobación publicarase no taboleiro de edictos do Concello e no taboleiro de anuncios da sede electrónica municipal.16.3. A contratación do persoal efectuarase seguindo a orde de puntuación establecida na bolsa de traballo, de xeito que cando se deba proceder á contratación temporal ofertaráselle o posto de traballo ao primeiro aspirante da lista. Así, no caso de producirse a necesidade de prover un ou varios postos de traballo, coas características sinaladas, requirirase á ou ás persoas incluídas na listaxe coas maiores puntuacións, para os efectos de que, nun prazo fixado polo órgano competente en función da urxencia na provisión do posto, se incorpore a este previa sinatura do correspondente contrato laboral.16.4. Igualmente será fixado polo órgano competente o número de persoas por posto ás que se lle fará requirimento, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación á que se refire a base 15, ou renuncien por escrito a prestar os servizos para os que se lle require, pasarase aos seguintes na lista. Dito requirimento será realizado de forma telefónica, deixando dilixencia de esta actuación un traballador funcionario do Concello. De non ser localizado o primeiro integrante da lista, procederase a chamar aos seguintes aspirantes. A falta de contestación telefónica dun candidato da lista para a súa incorporación non será considerada como renuncia, conservando o seu posto na mesma para as próximas incorporacións.16.5. O integrante da bolsa que obteña un contrato de traballo causará baixa na bolsa, e unha vez que finalice o seu contrato de traballo co concello volverá causar alta no posto da mesma que lle corresponda en relación cos puntos obtidos no proceso selectivo.16.6. A renuncia a un posto de traballo ofertado supoñerá o pase do aspirante ao último lugar da bolsa de traballo, salvo que concorra unha das seguintes circunstancias: – Parto, baixa por maternidade ou situacións asimiladas. – Enfermidade grave que impida a asistencia ao traballo, sempre que se acredite debidamente. – Situación de incapacidade temporal. – Exercicio de cargo público representativo que imposibilite a asistencia ao traballo. – Contrato de traballo. – Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes.16.7. Feito o chamamento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de dúas horas desde que se produce o chamamento por correo electrónico, dirixido á conta de correo que lle facilite o funcionario público responsable do chamamento, no Rexistro do Concello, a través da sede electrónica ou ao Fax do Concello (tlf.981821741), indicando, de selo caso, a causa que a motiva a fin de determinar se concorre nun dos supostos establecidos na cláusula 16.6 ou 16.8. Se o aspirante non realiza dita comunicación no tempo indicado, deixarse dilixencia desta incidencia polo traballador funcionario do Concello e procederá a chamar aos seguintes aspirantes.16.8. A exclusión dun aspirante da bolsa de traballo poderá producirse por algún dos seguintes supostos: – Solicitude expresa. – Por rexeitamento de oferta de traballo adecuada por causa non xustificada. – Por falta de incorporación ao seu posto de traballo trala aceptación da oferta por causa non xustificada. – Por ser sancionado, con carácter firme, por unha falta tipificada como grave ou moi grave. – A falta de comunicación da renuncia no modo establecido 17.–VIXENCIA DA BOLSA DE TRABALLO. A duración da bolsa de emprego regulada nas presentes bases estará vixente durante un período de tres anos a contar desde o día seguinte ao da publicación da aprobación da súa formación no taboleiro de anuncios da sede electrónica municipal, e condicionada a súa utilización ao que resulte de aplicación nas bases de execución do orzamento e na lexislación estatal en canto a contratación de persoal laboral temporal.18.–NORMA FINAL. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP, sen prexuízo da interposición de calquera outro recurso que se estime oportuno. ANEXO I MODELO DE INSTANCIA PARA PARTICIPAR NO PROCEDEMENTO DE SELECCIÓN PARA A CONTRATACIÓN TEMPORAL, EN RÉXIME DE DEREITO LABORAL, DE CATRO CONDUTORES DE VEHÍCULO MOTOBOMBA PARA A DEFENSA E EXTINCIÓN DOS INCENDIOS FORESTAIS Tendo coñecemento da convocatoria publicada no Boletín Oficial da Provincia número., de data. /. /., para a creación dunha bolsa de traballo para a contratación temporal, en réxime de dereito laboral, de catro condutores de vehículos motobomba para a defensa e extinción de incendios forestais, mediante o sistema de concurso-oposición.1.°) SOLICITO tomar parte no devandito procedemento selectivo.2.°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3.°) ACHEGO orixinal ou copia compulsada dos seguintes documentos (marcar con “x”):  Documento nacional de identidade, NIE, pasaporte ou documento equivalente válido en dereito.  Relación numerada dos méritos que alego e os documentos xustificativos dos mesmos segundo o establecido na mesma base 9.  Certificación de aptitude do Celga 2 ou superior, ou do curso de aptitude equivalente ou ben a validación correspondente. Lugar, data e sinatura. SR. ALCALDE DO CONCELLO DE NOIA ANEXO II TEMARIO Tema 1.–Prevención de incendios forestais: actuacións preventivas para dificultar o avance do incendio. Tema 2.–Medios empregados na prevención e extinción de incendios: ferramentas de ataque na prevención, Maquinaria de ataque e prevención, Medios aéreos, Aditivos químicos retardantes, As mangueiras. Tema 3.–Seguridade e hixiene na loita contra os incendios forestais: os equipamentos de seguridade na loita contra incendios, Seguridade persoal e prevención de accidentes. Tema 4.–Primeiros auxilios: organización, aspectos principais na organización dos primeiros auxilios, material e locais de primeiros auxilios, nocións básicas en materia de primeiros auxilios, intoxicación por inoculación: mordeduras e picaduras, parada cardiorrespiratoria. Tema 5.–O lume forestal e a extinción dos incendios forestais: o lume forestal e o seu comportamento, Accións básicas da extinción e métodos de ataque. Tema 6.–A organización do ataque na extinción do incendios forestais. Dirección e coordinación na extinción: esquema do primeiro ataque e esquema do ataque ampliado; Actuación dos medios: actuacións da cuadrilla de extinción, binomio cuadrilla-vehículo autobomba, binomio cuadrilla-helicóptero e binomio cuadrilla-buldozer; Liquidación dos incendios: concepto, execución da liquidación, técnicas de liquidación e indicadores de puntos quentes. Tema 7.–Motobombas e vehículos contra incendios. Periodicidade no mantemento xeral dos vehículos por parte do condutor. Parte traseira dun vehículo contra incendios forestais. O tendido da mangueira e a súa organización. Noia, 7 de xuño de 2017. O alcalde José Santiago Freire Abeijón